遊子吟
作者：陳陶
朝代：唐

paragraphs: 栖烏喜林曙，驚蓬傷歲闌。
關河三尺雪，何處是天山？
朔風無重衣，僕馬飢且寒。
慘慼別妻子，遲回出門難。
男兒值休明，豈是長泥蟠。
何者爲木偶，何人侍金鑾。
鬱鬱守貧賤，悠悠亦無端。
進不圖功名，退不處巖巒。
窮通在何日，光景如跳丸。
富貴苦不早，令人摧心肝。
誓期春之陽，一振摩霄翰。